Alle artikels over "Rumbeke loopt" - KW.be
Alles over Rumbeke loopt
Andy Vanhaelewyn en Hilde Hindryckx winnen Rumbeke LooptAndere sporten Zaterdag 12 september vond de derde editie van Rumbeke Loopt plaats.Dries Depoortere wint Rumbeke Loopt, Charline Vanneste beste dameAndere sporten Zaterdag vond met Rumbeke Loopt de vijfde manche van het Roeselaars loopcriterium plaats. Leer (aanlyn) Afrikaans praat
Die geakkrediteerde kortleerprogram (en aanlynprogram) van die Departement Afrikaans en Nederlands, Duits en Frans aan die Universiteit van die Vrystaat (UV) is ŉ eerste vir Afrikaans.
Vanaf Januarie 2018 word die geakkrediteerde kortleerprogram Gesellig Afrikaans 1 en 2 met die ondersteuning van VivA (Die Virtuele Instituut vir Afrikaans) aanlyn aangebied en kan mense van regoor die wêreld Afrikaans as ŉ vreemdetaal aanleer.
Twee kursusopsies bestaan, nl. die kontakgebaseerde opsie (by die UV) of die aanlynopsie via die VivA-webblad.
ŉ Basiese en ŉ gevorderde kursus, albei geakkrediteerde kortleerprogramme, word reeds ’n geruime tyd op die UV-kampus as akademiese dienslewering aan besoekende internasionale studente, belangstellende voorgraadse studente, navorsers, UV-personeel, ens. aangebied.
Belangstellendes wat die kontakkursus aan die UV wil bywoon, sal onderrig ontvang deur middel van ŉ gemengde leermodelopsie wat kontaksessies insluit. Die kursus duur 13 weke. Inskrywings geskied jaarliks in Februarie en Julie via die Departement Afrikaans en Nederlands, Duits en Frans (UV/UFS).
Die aanlyn kursus se registrasie geskied jaarliks vanaf Januarie tot Mei en dit duur 20 weke, insluitend die formele assessering. Die aanlyn kursus bevat geen kontaksessies nie.
Vir ŉ blik op die kursusstruktuur vir die aanlynprogram, besoek gerus http://www.gesellig-afrikaans.org/.
Die onderrigmedium is in alle gevalle Engels. Ter sake talige ondersteuningsmateriaal soos Afrikaanse films, musiek, uitspraakriglyne en deurlopende selfstudie-assessering maak deel uit van die kursusmateriaal.
Basiese grammatika-konstrukte word verduidelik aan die hand van toerismetekste (in Afrikaans en Engels) waarmee ŉ oorsig van sowel Afrikaans as die toeristiese landskap van Suid-Afrika aangebied word.
Die kursuskoste beloop R2 000,00 per kursus.
Meer inligting is beskikbaar by prof Angelique van Niekerk (vnieka@ufs.ac.za), of stuur navrae na geselligafrikaans@gmail.com.
Kyk ook na ŉ suksesstorie: https://www.netwerk24.com/Nuus/Algemeen/kyk-fransman-gooi-afrikaans-alte-gesellig-20171122.